Wan Mohammad Khair-il Anuar Wan Ahmad

Datuk Ar. Wan Mohammad Khair-il Anuar bin Wan Ahmad (16 Januari 1960 – 5 Mei 2016) ialah bekas ahli politik Malaysia yang telah menjadi Ahli Parlimen Malaysia bagi Kuala Kangsar, Perak dan Ahli Dewan Undangan Negeri (ADUN) bagi Bukit Chandan, Perak. Beliau adalah seorang ahli Pertubuhan Kebangsaan Melayu Bersatu (UMNO) dari Barisan Nasional (BN).

Pendidikan awal 
Wan Khair-il Anuar telah mendapat pendidikan awal di Sekolah Kebangsaan Clifford, Kuala Kangsar dari tahun 1967 hingga 1972. Semasa pendidikan menengah, beliau telah menuntut di tiga buah sekolah yang berbeza antaranya, Sekolah Menengah Clifford, Sekolah Menengah Anderson di Perak dan Sekolah Sains Sungai Petani di Kedah.

Dengan pencapaian cemerlang semasa pendidikan menengah, Wan Khair-il Anuar telah ditawarkan biasiswa kerajaan untuk melanjutkan pelajaran dalam bidang seni bina di luar negara. beliau telah diterima masuk ke Universiti Kingston di mana beliau telah menamatkan pengajian dan dianugerahkan Sarjana Muda (BA) dalam Seni Bina (Kepujian) dan Sarjana (Master) dalam Seni Bina.

Keputusan pilihan raya

Meninggal dunia
Wan Khair-il Anuar terkorban dalam nahas helikopter AS 350 dekat Sebuyau, Sarawak. Beliau sedang dalam perjalanan bersama beberapa pegawai kerajaan dari Betong ke Kuching pada 5 May 2016 apabila helikopter hilang hubungan. Serpihan telah dijumpai dekat Sungai Batang Lupar hari berikutnya. Tragedi tersebut juga mengorbankan Dato' Noriah Kasnon, Timbalan Menteri Perusahaan, Perladangan dan Komoditi dan ahli parlimen Sungai Besar, Selangor. Jenazah Wan Mohammad Khair-il Anuar telah diterbangkan balik ke Perak dan dikebumikan di Makam DiRaja Al-Ghufran dekat Masjid Ubudiah, Kuala Kangsar.

Anugerah

Anugerah di Malaysia 
  :
  Darjah Panglima Jasa Negara (PJN) - Datuk (2016 - Anumerta)

Rujukan 

Kelahiran 1960
Kematian 2016
Anggota Pertubuhan Kebangsaan Melayu Bersatu
Muslim Malaysia
Orang dari Perak
Arkitek Malaysia
Ahli Dewan Rakyat, Parlimen Malaysia ke-13